П Р О Т О К О Л    № 27

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

29 юли 2014 г.

Днес, 29.07.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт ( Комисията по натовареност ) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА - отсъства
РУМЕН БОЕВ - отсъства
РУМЕН ГЕОРГИЕВ
ЮЛИАНА КОЛЕВА	

Присъства и експертният сътрудник към Комисията по натовареност Румен Митев – главен експерт „Съдебна статистика”, от Администрацията на Висшия съдебен съвет.

1. ОТНОСНО: Справки за индивидуалната натовареност на следователите в специализираните отдели на НСлС и следствените отдели на прокуратурите за второто тримесечие на 2014 г. /вх. № 11-12-025/13 г. от 23.07.2014 г./
Справките постъпват за всяко тримесечие във връзка с изискването им от Комисията по натовареност съгласно нейно решение по т.3.2 от Протокол № 5 от 04.02.2014 г. поради констатираната значителна диспропорция в натовареността на отделните следователи в рамките на един отдел.
В настоящата информация за второто тримесечие се наблюдава намаление на голямата диспропорция в натовареността на следователите в рамките на един отдел и постепенно преминаване към по-равномерна такава.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение постъпилата информация и я предоставя на г-жа Елка Атанасова и г-н Румен Георгиев във връзка с изготвяне на анализ на натовареността на следователите и подготовката за изпълнение на дейност 2.5, залегнала в Годишния план за дейностите на комисията за 2014 г., а именно – Дискусионна кръгла маса за натовареността на следователите.

2. ОТНОСНО: Информация с обобщени резултати от пилотно изследване на натовареността във всички териториални прокуратури (АП ОП и РП) за периода м.април – м.юни 2014 г. /вх. № 97-00-188/2012 г. от 25.07.2014 г./.
Информацията е адресирана до г-жа Елка Атанасова като ръководител на Работната подгрупа „Прокурори и следователи” към Работната група за изработване на средносрочна стратегия за човешките ресурси в съдебната система към Комисията за натовареност.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение информацията и я предоставя на г-жа Елка Атанасова. След обсъждането и анализирането й в работната подгрупа „Прокурори и следователи” при необходимост да се представи в комисията проект за решение за последващи действия.

3. ОТНОСНО: Предложение до ВСС за упълномощаване на председателя на КАОСНОСВ да подпише анекс към Договор № 45-06-046/14.10.2014 г., сключен между ВСС и „ББСС” АД за провеждане на емпирично изследване на натовареността на съдиите.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Приема проекта за предложение до Висшия съдебен съвет с направените в заседанието изменения и уточнения.
3.2. Предложението по т. 1 да бъде включено като допълнителна точка към дневния ред за заседанието на ВСС на 30 юли 2014 г.

4. Извлечение от Протокол № 4, т. 2, от заседание на Групата на председателите на постоянните комисии на ВСС, проведено на 28.07.2014 г. във връзка с предстоящата експертна мисия на Европейската комисия в периода 08-12-09.2014 г.
За предстоящата експертна мисия се иска от комисиите да посочат представители за участие в срещите с делегацията на ЕК, както и доклад – отчет за изпълнение на предвидените по МПС и Пътната карта дейности от съответните комисии.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Определя за участници от името на Комисията по натовареност председателя Калин Калпакчиев, заместник-председателя Елка Атанасова, и членовете Галина Карагьозова и Юлиана Колева, в срещите с представители на ЕК на 9 и 11 септември 2014 г.
4.2. Възлага на сътрудниците към комисията Красимира Василева и Емилия Петкова да изготвят актуална информация за дейността на Комисията по натовареност в изпълнение на препоръките на ЕК по МСО и съгласно заложените в Пътната карта за 2014 г. мерки.
4.3. Актуалната информация по т. 4.2., след изготвянето й, да бъде съгласувана с председателя на комисията преди предоставянето й на представляващия ВСС.

ПРЕДСЕДАТЕЛ
НА КОМИСИЯТА:  /п/  КАЛИН КАЛПАКЧИЕВ